laion/Wikipedia-Exotic huggingface dataset:
גיורא פורדס

גיורא פּוֹרְדֵס (נולד בשנת 1947) הוא דובר ישראלי וקצין צה"ל במילואים בדרגת אלוף-משנה, אשר כיהן כשלישו של נשיא המדינה, כדובר בית הנשיא וכדובר הכנסת. כיום משמש כדובר ועדת הבחירות המרכזית לכנסת. פורדס נולד בפולין, בן לווילהלם ודורוטה ואח לצופיה. עלה לישראל עם משפחתו בשנת 1958 וגדל בשכונת רמת חן ברמת גן. התגייס לצה"ל לשירות בחיל המודיעין. במלחמת ששת הימים לחם עם כוח מודיעין בסיני, ולאחר המלחמה נכנס לשירות קבע ושירת במחלקת המחקר של אגף המודיעין. בהמשך עבר קורס קצינים והתבקש לסייע לדובר צה"ל בגיבוש מדיניות הפרסום שלו בנושאי ביטחון שוטף. בשנות ה-70 שירת בחטיבת דובר צה"ל וכן שימש כנציג הסוכנות היהודית בצפון אנגליה וכמנהל משרד העלייה שם. לאחר שובו מאנגליה כיהן כראש ענף קישור לעיתונות (עק"ל) בחטיבת דובר צה"ל עד 1984. בשנת 1986 התבקש לארגן מחדש את נציגות דובר צה"ל בפיקוד הצפון (בדרגת סגן-אלוף) ועמד בראשה. ביולי 1988 נבחר על ידי נשיא המדינה חיים הרצוג לשמש כשלישו, וכן שימש כדוברו עד 1990. המשיך לכהן בתפקידו כשליש הנשיא גם בראשית כהונתו של עזר ויצמן, ולאחר מכן פרש מצה"ל. לאחר שחרורו המשיך לעסוק בתקשורת ובדוברות. בשנים 1994–1995 כיהן כנציב קבילות הציבור של הרשות השנייה לטלוויזיה ולרדיו, בהמשך כיהן כדובר ועדת החוץ והביטחון של הכנסת וב-1998 מונה לדובר הכנסת ולראש אגף ההסברה שלה. כיהן בתפקיד זה עד 2011 ועם פרישתו נעתר להצעת מנכ"ל הכנסת לעמוד בראש מרכז המבקרים של הכנסת ולהוביל את צוות ההקמה שלו. במקביל לחלק מכהונתו כדובר הכנסת החל לשמש גם כדובר ועדת הבחירות המרכזית, תפקידו אותו הוא מבצע עד היום (2022). פעיל בצוות - ארגון גמלאי צה"ל במחוז דן. פורדס בוגר תואר ראשון במדעי המדינה וקרימינולוגיה מאוניברסיטת חיפה. נשוי לדורית (לבית שבת), אמנית, ואב לשלושה. מתגורר בתל אביב. שמואל טל, שליש חדש לנשיא המדינה, סא"ל גיורא פורדס, באתר חדשות, ‏25 ביולי 1988 סריקת כתבה, באתר העולם הזה חזקי ברוך, דובר הכנסת יסיים תפקידו לאחר 13 שנה, באתר ערוץ 7, ‏3 ביוני 2010 אתר צוות, ‏2016
חמרייה שחורה

חמריה שחורה (שם מדעי: Cercotrichas podobe) היא ציפור ממשפחת החטפיתיים. החמריה השחורה הראשונה נצפתה בישראל בשנת 1981, ומאז היא מגיעה לארץ כל שנה בעונת האביב. ישנם מעט פרטים המקננים בארץ. עד 2015 כלל לא נמצאו פרטים מקננים, ורק אז נמצאו שני זוגות דוגרים, אחד הזוגות מדרום לאילת, והשני בחי-בר יטבתה. החמריה היא ציפור שיר שחורה. זנב החמריה ארוך, עם קצוות לבנים ומאוד בולטים. כאשר היא פורשת את כנפיה אפשר לראות בהן כתם גדול כתום חלודי. אזור הדגירה העיקרי באזורים היבשים של מזרח אפריקה, ולאורך חופו הצפוני של ים סוף בחצי האי ערב. מופיעה מדי שנה באילת ובדרום הערבה. מדיה וקבצים בנושא חמרייה שחורה בוויקישיתוף חמרייה שחורה, באתר ITIS (באנגלית) חמרייה שחורה, באתר NCBI (באנגלית) חמרייה שחורה, באתר Animal Diversity Web (באנגלית) חמרייה שחורה, בבסיס הנתונים ARKive (באנגלית) חמרייה שחורה, באתר GBIF (באנגלית) חמרייה שחורה באתר הרשימה האדומה של IUCN חמריה שחורה באתר הצפרות הישראלי ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
סכר לואיסטון

סכר לואיסטון (באנגלית: Lewiston Dam) הוא סכר עפר וסלעים על הנהר טריניטי, סמוך לוויברוויל (אנ'), במחוז טריניטי בצפון-מערב מדינת קליפורניה בארצות הברית. הסכר שוכן 11 קילומטרים במורד הנהר מסכר טריניטי ונבנה על ידי לשכת הטיוב של ארצות הברית בתחילת שנות ה-60 של המאה ה-20 כחלק ממיזם העמק המרכזי הפדרלי לאספקת מי השקיה לעמק סן חואקין (אנ') הצחיח. גובהו של סכר לואיסטון 28 מטרים, והוא יוצר את מאגר המים אגם לואיסטון (אנ'). הסכר כולל תחנת כוח הידרואלקטרית קטנה. מהסכר מופנים רוב המים מהנהר דרך מנהרה באורך 17.2 קילומטרים לעמק סקרמנטו. Trinity River Restoration Program USBR Central Valley Operations Office Stene, Eric A. (1996). "Trinity Division: Central Valley Project". U.S. Bureau of Reclamation. אורכב מ-המקור ב-2013-02-22.
ווידוברה אידרטספוינין

ווידוברה אידרטספוינין (בדנית: Hvidovre IdrætsForening, או: Hvidovre IF ,Hvidovre או בקיצור HIF; בתרגום חופשי לעברית: מועדון הספורט ווידוברה) הוא מועדון כדורגל דני שמקור בעיריית ווידוברה, שהוא פרוור של קופנהגן. המועדון מארח את משחקיו הביתיים באצטדיון ווידוברה. המועדון נוסד ב-1925, והוא מועדון כדורגל מוכר וידוע בדנמרק ולזכותו שלוש אליפויות דנמרק, וגביע דני אחד. מועדון הכדורגל ווידוברה נוסד ב-1925, ושיחק בסך הכול 17 עונות בליגה הבכירה מ-1965 עד 1985 וזכה בשלוש אליפויות דנמרק ובתואר גביע אחד במהלך תקופה זו. בשנת 1962 עלתה הקבוצה לליגה השלישית, ולאחר מכן הגיעה במהירות אל פסגת הכדורגל הדני, כשהיא הגיעה לשיאה כשזכתה באליפות המדינה של שנת 1966. בתחילת שנות ה-70, ווידוברה הייתה מעורבת במאבק על האליפות במשך מספר עונות. ב-1970, הייתה הקבוצה במקום הראשון לפני הסיבוב האחרון במשחק, אך הפסידה את האליפות לאחר הפסד בחוץ מול ויילה בולקלוב. ב-1973 זכתה הקבוצה שוב באליפות, בין היתר בזכות החלוץ הנס אאבך שקבע שיא של 28 שערים ב-22 משחקים. בהמשך עזבו גם הנס אאבך וגם המאמן ארן סורסנסן את המועדון, והוא ירד לליגת המשנה עונה לאחר מכן. ב-1979 חזרה הקבוצה לליגה הבכירה, כאשר ג'ון סינדינג הפך למאמן, וב-1980 זכתה הקבוצה בגמר הגביע הדני לאחר שגברה 3–5 על לינגבי, ועונה לאחר מכן זכתה באליפות דנמרק בפעם השלישית בתולדות המועדון. השחקן הגדול ביותר של המועדון בתקופה זו היה החלוץ מייקל מנישה, שב-1983 נמכר למועדון הפורטוגלי בנפיקה ליסבון. ב-1984 הצליח ווידוברה להשיג את השוער הכשרוני הצעיר פטר שמייכל ששיחק אצלה עד 1987, ועזר לה לעלות ליגה ב-1986, אך נפרדה ממנו כאשר נמכר לברונדבי, ולאחר מכן ירדה הקבוצה שוב לליגת המשנה. בהמשך, התדרדרה הקבוצה אף עוד והגיעה עד לליגה הדנית השלישית. עם יאן קלבורג כמאמן, לעומת זאת, בעונת 1996/1997 המועדון חזר לליגה הבכירה במהרה, אך לעונה אחת בלבד. מ-1997 עד 2003 שיחקה ווידוברה בליגה השנייה, ומ-2000 עד 2002 החל להשקיע שחקן העבר, פיטר שמייכל, במועדון. אבל, כאשר שוער הנבחרת לשעבר פרש מהנהלת הקבוצה, הבסיס הפיננסי שלה נעלם, וב-2004 הגיעה שוב לליגה השלישית, שם היא נמצאת כיום, כאשר מדי פעם היא מצליחה להעפיל לליגת המשנה. בעונת 2022/2023 העפילה לליגה הבכירה, אך חזרה לליגת המשנה תוך עונה אחת. ליגת העל הדנית: 3 זכיות 1966, 1973, 1981 סגנות אחת: 1971 הגביע הדני: זכייה אחת 1980 מדיה וקבצים בנושא ווידוברה אידרטספוינין בוויקישיתוף אתר האינטרנט הרשמי של ווידוברה אידרטספוינין פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא דנמרק. אתם מוזמנים לתרום לוויקיפדיה ולהרחיב אותו.
נשימה (שיר של חן אהרוני ואסתי גינזבורג)

"נשימה" הוא סינגל שהוקלט על ידי הזמר הישראלי חן אהרוני בהשתתפות אסתי גינזבורג. את השיר הוציאה לאור בשנת 2010 חברת התקליטים Mobile1 Music, והוא נכלל כסינגל השני מתוך אלבום הבכורה של הזמר, "חן אהרוני". השיר נכתב והולחן על ידי סהר חגי וניצן קייקוב, שגם הפיק אותו. הוא הוצג כמועמד לכניסה למצעד הפזמונים השבועי של רשת ג' ב-18 במרץ 2010. בשבוע לאחר מכן נכנס לדירוג במקום ה-19. ב-6 במאי, לאחר שישה שבועות במצעד, עלה למקום הרביעי – המיקום הגבוה ביותר אליו הגיע. ב-17 ביוני, לאחר 11 שבועות רצופים, יצא מהמצעד. במצעד הפזמונים העברי השנתי של התחנה ושל גלגלצ דורג במקומות ה-25 וה-28 בהתאמה. המצעד השבועי של רשת ג' מתאריך 18 במרץ 2010, פזמונט המצעד השבועי של רשת ג' מתאריך 25 במרץ 2010, פזמונט המצעד השבועי של רשת ג' מתאריך 6 במאי 2010, פזמונט המצעד השבועי של רשת ג' מתאריך 17 ביוני 2010, פזמונט מצעד השנתי תש"ע (2010), פזמונט המצעד השנתי של גלגלצ לשנת תש"ע, פזמונט
RDRAM

RDRAM או Rambus DRAM הוא סוג של זיכרון מחשב שפותח ויוצר על ידי חברת Rambus האמריקאית. יצרנית השבבים אינטל הייתה שותפה בניסיונות החדירה לשוק המחשבים, יחד עם הדור הראשון של סדרת המעבדים פנטיום 4 מתוצרתה. מודולי זיכרון בטכנולוגיית ה-RDRAM נקראים RIMM (RDRAM Interface Memory Module). לוחות האם ל-PC שתמכו ב-RDRAM הוצגו לראשונה ב-1999. לוחות אלה תמכו בגרסת PC-800 שפעלה במהירות 400MHz ועבדה ברוחב פס של 1600 MB/S. גרסה זו הייתה מהירה באופן משמעותי מסוגי הזכרונות הנפוצים באותו זמן, SDRAM, שפעלו בתדר 133 MHz והיו בעלי רוחב פס של 1066 MB/S. חסרונותיו העיקריים של ה-RDRAM לעומת סוגי הזכרונות שהיו נפוצים לפניו הם בעכבת (Latency), פליטת חום, עלות וסיבוכיות ייצור גבוהים יותר. כמו כן, התושבת של כרטיס הזיכרון מסוג RIMM מחייבת חיבור שני כרטיסי זיכרון לסגירת מעגל חשמלי. בלוחות בעלי ארבעה חריצים, כולם חייבים להיות מאוכלסים. זמן לא רב אחרי הצגת ה-RDRAM, הופיע בשוק המחשבים האישיים ה-DDR ובמידה רבה החליף אותו. ה-RDRAM של Rambus ראה שימוש בשתי קונסולות משחקי וידאו, החל מ-1996 עם הנינטנדו 64 שהשתמשה ב-4 MB RDRAM הפועל עם שעון של 500 מגה-הרץ במעגל משולב של 9 סיביות, המספק רוחב פס של 500 מגה-בייט לשנייה. RDRAM אפשר ל-N64 להצטייד בכמות גדולה של רוחב פס זיכרון תוך שמירה על עלות נמוכה יותר בשל פשטות התכנון. האפיק הצר של RDRAM אפשר למעצבי לוחות אם ומעגלים להשתמש בטכניקות עיצוב פשוטות יותר כדי למזער את העלות. הזיכרון, לעומת זאת, לא התאים בגלל זמן האחזור הגבוה שלו בגישה אקראית. ב-N64, מודולי ה-RDRAM מקוררים על ידי מכלול מפזר חום פסיבי. הקנסולה כללה גם הוראה לשדרוג זיכרון המערכת עם אביזר Expansion Pak, המאפשר לשפר משחקים מסוימים עם גרפיקה משופרת, רזולוציה גבוהה יותר או קצב פריימים מוגבר. מונחים בחומרה מדיה וקבצים בנושא RDRAM בוויקישיתוף Nintendo 64 Tech, web.archive.org, ‏2009-04-30 ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
חמש דקות (שיר)

"חמש דקות" הוא סינגל שהוקלט על ידי הזמר הישראלי חן אהרוני. את השיר הוציאה לאור חברת התקליטים Mobile1 Music, והוא נכלל כסינגל מתוך אלבומו השני של הזמר, "נוסע רחוק". השיר נכתב, הולחן והופק על ידי ג'וני גולדשטיין. הוא הוצג כמועמד לכניסה למצעד הפזמונים השבועי של רשת ג' ב-18 באוקטובר 2012. בשבוע לאחר מכן נכנס לדירוג במקום השביעי – המיקום הגבוה ביותר אליו הגיע. ב-22 בנובמבר, לאחר ארבעה שבועות רצופים, יצא מהמצעד. המצעד השבועי של רשת ג' מתאריך 18 באוקטובר 2012, פזמונט המצעד השבועי של רשת ג' מתאריך 25 באוקטובר 2012, פזמונט המצעד השבועי של רשת ג' מתאריך 22 בנובמבר 2012, פזמונט
HOMO ו-LUMO

בכימיה, HOMO ו־LUMO הם שני סוגי אורביטלים מולקולרים. המילים הם ראשי תיבות של Highest Occupied Molecular Orbital (בעברית: האורביטל המולקולרי המאוכלס הגבוה ביותר) ושל Lowest Unoccupied Molecular Orbital (בעברית: האורביטל המולקולרי שאינו מאוכלס הנמוך ביותר). HOMO ו־LUMO נקראים לעיתים אורביטלי החזית (באנגלית: frontier orbitals) למשל בתאוריית אורביטלי החזית (אנ'). הפרש האנרגיה בין ה־LUMO ל־HOMO נקרא מרווח ה־HOMO-LUMO. גודל המרווח יכול לסייע בחיזוי החוזק והיציבות של קומפלקסים של מתכות מעבר, כמו גם את הצבע שהן ייצרו בתמיסה. ככלל, ככל שהמרווח גדול יותר כך הקומפלקס יציב יותר. אם נשווה בין תאוריית ה־HOMO ו־LUMO לבין תאוריית מבנה פסים, נראה כי דרגת ה־HOMO היא למוליכים למחצה אורגניים בערך מה שפס הערכיות הוא למוליכים למחצה אי אורגניים ונקודות קוונטיות. אנלוגיה דומה ניתן לעשות בין ה־LUMO לבין פס ההולכה. בכימיה אורגנו-מתכתית, גודל ה־LUMO יכול לעזור בקביעה היכן תתרחש תגובת סיפוח לליגנדי π (חוקי גרין–דייוויס–מינגוס (אנ')). SOMO, קיצור של Semi Occupied Molecular Orbital (בעברית: האורביטל המולקולרי שמאוכלס למחצה), למשל דרגת HOMO שהיא חצי מאוכלסת, כלומר יש לדרגה זו רק אלקטרון אחד רדיקלי. מודל תלת מימד של דרגת ה־HOMO ב- CO 2 {\displaystyle {\ce {CO2}}} מודל תלת מימד של דרגת ה־LUMO ב- CO 2 {\displaystyle {\ce {CO2}}} תגובת דילס-אלדר קונפיגורציה אלקטרונית ליגנד מוליך למחצה Fleming, Ian. Molecular Orbitals and Organic Chemical Reactions, Wiley, 2009. (הספר בקטלוג ULI) מדיה וקבצים בנושא HOMO ו-LUMO בוויקישיתוף J. S. Griffith, L. E. Orgel, Ligand-field theory, 1957, עמ' 381-383 Jean-Luc Bredas, Mind the gap!, Materials Horizons, ‏2014 SOMO, Gold Book, IUPAC, ‏2 בנובמבר 2006
באנרו

באנרו (Banaroo) היא להקת פופ באירופה שמוכרת בעיקר בשווייץ ובגרמניה. הלהקה הוקמה בשנת 2005. הסינגל הראשון של הלהקה, "Dubi Dam Dam" יצא לאור ביוני 2005. ביולי אותה שנה יצא לאור האלבום "Banaroo's world" שזכה להצלחה באוסטריה ובגרמניה. באוגוסט 2005 יצא לאור האלבום "Space Cowboy". בדצמבר 2005 יצא לאור האלבום "Christmas world" שכלל גם שירי חג מולד ושירים אחרים. בשנת 2008 התפרקה הלהקה אך חזרה לפעול מחדש בשנת 2013. רוברט "בובי" דיסאווגיב נולד ב-13 באוקטובר 1982 במונסטר, הולנד. סטפני "סטפי" דרייר נולדה ב-21 בינואר 1982 בויימאר, גרמניה. קתרין "קט" גיסלר נולדה ב-19 במרץ 1987 בהמבורג, גרמניה. ויטוריו "ויטו" מרגו נולד ב-12 בפברואר 1980 בסנט ניקולס, בלגיה. 2005:"Dubi Dam Dam" 2005:"Space Cowboy" 2005:"Coming Home For Christmas" 2006:"Uh Mamma" 2006:"Sing And Move" 2005:"Banaroo- Der Film". אתר האינטרנט הרשמי של באנרו באנרו, באתר MusicBrainz (באנגלית) באנרו, באתר Discogs (באנגלית)
בואי נרקוד

בואי נרקוד הוא סינגל שהוקלט על ידי הזמר הישראלי חן אהרוני בהשתתפות הצמד המוזיקלי האולטראס. את השיר הוציאה לאור ב-21 במרץ 2018 חברת התקליטים Mobile1 Music. השיר נכתב על ידי אהרוני והאולטראס, לצד סהר חגי וניצן קייקוב, שגם הפיק אותו. בשיאו, דורג במקום החמישי במצעד הרשמי של גלגלצ, בשבוע של 7 ביוני 2018. הוא גם דורג במקום התשיעי במצעד הסינגלים השבועי של המדיה פורסט (פזמונים עבריים). בסמוך לצאתו עלה לפלטפורמת הספוטיפיי, שם צבר למעלה מ-317 אלף השמעות. הווידאו קליפ שלו צבר למעלה מ-1.7 צפיות ביוטיוב. המצעד השבועי 07.06.2018, גלגלצ בואי נרקוד - חן אהרוני והאולטראס, ספוטיפיי חן אהרוני מארח את האולטראס - בואי נרקוד | Chen Aharoni ft. The Ultras - Boei Nirkod, יוטיוב
גרמן אונוגקה

גרמן אולגוביץ' אונוגקה (ברוסית: Герман Олегович Онугха; נולד ב־6 ביולי 1996 במוסקבה שברוסיה) הוא כדורגלן רוסי המשחק בעמדת החלוץ בקבוצת בני סכנין מליגת העל הישראלית, בהשאלה מוויילה בולקלוב. אונוגקה החל את הקריירה המקצוענית שלו בקבוצות זניט פנזה ווולגר אסטרחן מהליגות הנמוכות ברוסיה. ב-9 ביולי 2018 חתם בקרסנודאר, והחל לשחק בקבוצת המילואים שלה, קרסנודאר-2. בסך הכל ערך שתי הופעות בקבוצה הראשונה של המועדון במסגרת ליגת העל הרוסית, וכן הושאל לטמבוב מליגת העל הרוסית, במדיה ערך 11 הופעות ליגה והבקיע ארבעה שערים, ולוויילה בולקלוב מליגת העל הדנית, במדיה ערך 17 הופעות ליגה והבקיע חמישה שערים. לאחר תקופת ההשאלה חתם במועדון הדני באופן קבוע. ב-14 ביולי 2021 הושאל אונוגקה לקריליה סובייטוב סמרה מליגת העל הרוסית, במדיה שיחק כחודש וחצי וערך ארבע הופעות ליגה, ולאחר מכן הושאל לרובין קאזאן מליגת העל הרוסית, במדיה ערך 23 הופעות ליגה והבקיע שני שערים. ב-3 בספטמבר 2022 הושאל אונוגקה למשך עונה אחת לבני סכנין מליגת העל הישראלית. מדיה וקבצים בנושא גרמן אונוגקה בוויקישיתוף גרמן אונוגקה, באתר Transfermarkt גרמן אונוגקה, באתר Soccerway גרמן אונוגקה, באתר FootballDatabase.eu "Тамбов" арендовал у "Краснодара" Германа Онугху! באתר הרשמי של טמבוב, 11 באוגוסט 2020 (ברוסית) ГЕРМАН ОНУГХА НА ПРАВАХ АРЕНДЫ ПЕРЕХОДИТ В "ВАЙЛЕ" באתר הרשמי של קרסנודאר, 1 בפברואר 2021 (ברוסית) "Крылья" заключили соглашение с нападающим Германом Онугхой באתר הרשמי של קריליה סובייטוב סמרה, 14 ביולי 2021 (ברוסית) ГЕРМАН ОНУГХА ПЕРЕШЕЛ В «РУБИН» באתר הרשמי של רובין קאזאן, 1 בספטמבר 2021 (ברוסית) דורון בן דור, ‏החלוץ גרמן אונוגקה הושאל לעונה אחת לבני סכנין, באתר ONE‏, 3 בספטמבר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרמן אונוגקה".
כביש 333

כביש 333 או שדרות בן-גוריון הוא כביש רוחב במערב ירושלים, המהווה את הכניסה הראשית לעיר דרך גבעת שאול. הכביש בעבר היה חלק מתוואי כביש 1, עד לפתיחת דרך יצחק שמיר והסטת תוואי כביש 1 אליו. עם זאת, הוא עדיין מתואר כחלק מתוואי כביש ירושלים–תל אביב. מקורו של כביש זה הוא למעשה בסלילת כביש תל אביב-ירושלים (כביש 1), אשר מקורו בדרך העתיקה בין יפו לירושלים דרך רמלה (כביש 44), לטרון, שער הגיא ואבו גוש. המקטע שהיום שייך לכביש 333 הוא המקטע בין מחלף שער מוריה, עד לכניסה לירושלים דרך צומת גינות סחרוב. בשנת 2007 נסללה דרך יצחק שמיר (המוכרת ככביש 9) כדרך ישירה בין מוצא למחלף יגאל ידין והמשך תוואי כביש 1 לכיוון מעלה אדומים וצומת בית הערבה בכביש ירושלים-יריחו. בעקבות כך, בוטל סימון שדרות בן-גוריון כחלק מכביש 1, אם כי בפי רבים הכביש עדיין נחשב לחלק מתוואי כביש ירושלים–תל אביב. במרץ 2017 החלו עבודות לשדרוג צומת גינות סחרוב למחלף, ובשנת 2021 נפתח מחלף גינות סחרוב לתנועה. במקביל, נעשו עבודות במחלף שער מוריה אשר סידרו מחדש את התנועה, כך שהנתיבים השמאליים הם אלו שמפנים לתוואי עמק הארזים, והנתיבים הימניים מפנים לשדרות בן-גוריון. נתיב התחבורה הציבורית, שהוקם בעשור השני של המאה ה-21, נשאר כנתיב השמאלי ונשאר על תוואי שדרות בן-גוריון. לאחר פתיחת מחלף גינות סחרוב, סומנו שדרות בן-גוריון לראשונה ככביש 333. לאחר מחלף גבעת שאול, הכביש אינו מסומן ככביש 333. עם זאת, ממשיך תוואי הכביש כשדרות ויצמן, דרך צומת גשר המיתרים עם רחוב יפו ורחוב ירמיהו (כביש 417), וצומת כיכר שלום ש. שטרית עם שדרות הרצל (כביש 386). לאחר מכן התוואי מסתיים בצומת עם שדרות שז"ר ושדרות הרצל. כביש 16 רובע הכניסה לעיר תחבורה בירושלים שירן טמוזרטי, סוף לפקקים? הכניסות החדשות לירושלים, באתר כל העיר ירושלים, ‏5 בספטמבר 2021
חצי האי שמידט (אנטארקטיקה)

חצי האי שמידט (באנגלית: Schmidt Peninsula) הוא חצי אי קטן, המקושר במצר יבשה אל חצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה. מצר הים המקשר בין חצי האי שמידט לבין חצי האי האנטארקטי, מקושר אל כף לגופיל שבחצי האי טריניטי. הקצה המערבי של חצי האי שמידט הוא נקודת באהאמונדה. הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. שמו של חצי האי ניתן לו על ידי משלחת החקר הצ'יליאנית לאנטארקטיקה, אשר חקרה את אנטארקטיקה בעונת המחקר (הקיץ האנטארקטי) שבשנים 1947–1948. חצי האי נקרא על שם קפטן הוגו שמידט פראדו, מצבא צ'ילי, שהיה המפקד הראשון של בסיס חנרל ברנרדו אוהיגינס ריקלמה שהוקם בשנת 1948 בחצי האי הזה.
חצי האי שמידט

האם התכוונתם ל... אנטארקטיקה חצי האי שמידט (אנטארקטיקה) – חצי אי, המקושר במצר יבשה אל חצי האי טריניטי שבחצי האי האנטארקטי, בארץ גרהאם שבאנטארקטיקה רוסיה חצי האי שמידט (רוסיה) – חצי אי המהווה את הנקודה הצפונית ביותר באי סחלין שברוסיה
שאבז הארט

שאבז הארט (באנגלית: Shavez Hart;‏ 6 בספטמבר 1992 – 3 בספטמבר 2022) היה אתלט מאיי בהאמה, סגן אלוף העולם באולם (פורטלנד 2016) בריצת שליחים 4x400 מטר. באליפות העולם שנערכה בחודש אוגוסט במוסקבה שברוסיה סיים הארט במקום 36 במוקדמות ריצת 100 מטר בתוצאה של 10.36 שניות, ולא העפיל לחצי הגמר. כמו-כן, סיים יחד עם נבחרת השליחים של איי בהאמה במקום 14 במוקדמות ריצת שליחים 4x100 מטר בשיא לאומי חדש של 38.70 שניות, שלא סייע להעפלה לגמר. באליפות העולם שנערכה בחודש אוגוסט בבייג'ינג שברפובליקה העממית של סין סיים הארט יחד עם נבחרת השליחים של איי בהאמה במקום 12 במוקדמות ריצת שליחים 4x100 מטר בתוצאה של 38.96 שניות, ולא העפיל לגמר. באליפות העולם באולם שנערכה בחודש מרץ בפורטלנד שבארצות הברית זכה הארט יחד עם נבחרת השליחים של איי בהאמה בריצת שליחים 4x400 מטר בשיא לאומי חדש של 3:04.75 דקות, אחרי נבחרת השליחים של ארצות הברית (3:02.45 דקות) ולפני נבחרת השליחים של טרינידד וטובגו (3:05.51 דקות). באולימפיאדת ריו דה ז'ניירו שנערכה בחודש אוגוסט בריו דה ז'ניירו שבברזיל סיים הארט במקום חמישי במקצה המוקדמות השביעי בריצת 100 מטר בתוצאה של 10.28 שניות, ולא העפיל לגמר. כמו-כן, סיים במקום שביעי במקצה השני בשלב רבע הגמר בריצת 200 מטר בתוצאה של 20.74 שניות, וגם בה לא העפיל לגמר. באליפות העולם שנערכה בחודש אוגוסט בלונדון שבממלכה המאוחדת נפסל הארט יחד עם נבחרת השליחים של איי בהאמה במוקדמות ריצת שליחים 4x100 מטר. ב-3 בספטמבר 2022, שלושה ימים לפני יום הולדתו ה-30, נורה הארט למוות במהלך קטטה במגרש חנייה בצפון איי אבאקו שבאיי בהאמה. 100 מטר: 10.10 שניות (2015) 200 מטר: 20.23 שניות (2015) 400 מטר: 46.43 שניות (2015) 60 מטר: 6.60 שניות (2017) 200 מטר: 20.57 שניות (2015) 400 מטר: 46.75 שניות (2015) מדיה וקבצים בנושא שאבז הארט בוויקישיתוף שאבז הארט, באתר olympedia.org שאבז הארט, באתר התאחדות האתלטיקה הבין-לאומית שאבז הארט, באתר ליגת היהלום Bahamian track athlete shot and killed in club parking lot brawl באתר Eye Witness News,‏ 3 בספטמבר 2022 (באנגלית)
מהרי"ל (פירושונים)

מהרי"ל (=מורנו הרב ×) הוא כינוי למספר רבנים במשך הדורות. האם התכוונתם ל... מהרי"ל – מורנו הרב יעקב הלוי מולין, מנהיג יהדות אשכנז בסוף תקופת הראשונים ואבי מנהגי אשכנז רבי יהודה לייב מינוביץ' (מהרי"ל מינוביץ') – רבה של ינוביץ' ומחבר הספר שארית יהודה. אחיו של רבי שניאור זלמן מלאדי מייסד חסידות חב"ד רבי יהודה ליב שניאורסון (מהרי"ל מקאפוסט) – מייסד חסידות קאפוסט (ענף של חסידות חב"ד). בנו של רבי מנחם מנדל שניאורסון (ה"צמח צדק") רבי יהושע לייב דיסקין (מהרי"ל דיסקין) – רבה של בריסק ולאחר מכן ממנהיגי היישוב הישן בירושלים, מייסד בית היתומים דיסקין ישיבת מהרי"ל – ישיבה ירושלמית בראשות הרב חזקיהו יוסף שרייבר הקרויה על שם מהרי"ל דיסקין
רייכה

האם התכוונתם ל... אנטון רייכה – מלחין צ'כי מריה רייכה – ארכאולוגית גרמנייה יוזף רייכה – צ'לן, מלחין ומנצח בוהמי רייכר
פייטון ווטסון

פייטון טיילר ווטסון (באנגלית: Peyton Tyler Watson; נולד ב-11 בספטמבר 2002) הוא כדורסלן אמריקאי המשחק בעמדות הקלע והסמול פורוורד בדנוור נאגטס. ווטסון נולד וגדל בקליפורניה, ובחר לשחק בקבוצת הכדורסל של אוניברסיטת קליפורניה בלוס אנג'לס. בעונתו היחידה באוניברסיטה לא קיבל ווטסון הרבה הזדמנויות מהמאמן, והעמיד ממוצעים של 3.3 נקודות ו-2.9 ריבאונדים ב-12.6 דקות בלבד למשחק, כשהוא קולע 32.2% מהשדה ו-22.6% מהשלוש. בתום העונה הכריז על מועמדותו לדראפט 2022 ב-NBA. בדראפט נבחר ווטסון בבחירה ה-30 על ידי אוקלהומה סיטי ת'אנדר והועבר בטרייד לדנוור נאגטס יחד עם שתי בחירות סיבוב שני עתידיות בדראפט תמורת ג'מייקל גרין ובחירת סיבוב ראשון ב-2027. מדיה וקבצים בנושא פייטון ווטסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Mike Guardabascio, Next One Up: Peyton Watson, Long Beach Poly Basketball, The562.org, ‏2019-07-09 (באנגלית אמריקאית) Joseph Bien-Kahn, Peyton Watson's Crash Course in Stardom, Bleacher Report (באנגלית) Twitter, Instagram, Email, Facebook, Familiarity breeds content as top prospect Peyton Watson picks UCLA, Los Angeles Times, ‏2020-07-28 (באנגלית אמריקאית) Top California prospect Watson commits to UCLA, ESPN.com, ‏2020-07-28 (באנגלית) Making defense seem elementary, Peyton Watson quickly becomes a UCLA star, Los Angeles Times, ‏2022-02-02 (באנגלית אמריקאית) Top freshman Peyton Watson takes shot at helping UCLA skip First Four and head straight toward Final Four, www.sportingnews.com (באנגלית) Utah Basketball Standouts Carlson, Stefanovic Receive All-Pac-12 Honors, KSL Sports, ‏2022-03-09 Peyton Watson announces he's leaving UCLA after one season, entering NBA draft, Los Angeles Times, ‏2022-04-12 (באנגלית אמריקאית) Benjamin Royer, UCLA Men's Basketball G/F Peyton Watson Declares For 2022 NBA Draft, To Hire Agent, Sports Illustrated UCLA Bruins News, Analysis and More (באנגלית) NBA Draft: UCLA’s Peyton Watson to Nuggets, USC’s Isaiah Mobley to Cavs, Daily News, ‏2022-06-24 (באנגלית אמריקאית) Nuggets Acquire Peyton Watson In Trade With Thunder, www.nba.com (באנגלית)
שתי דקות מפארדיס

שתי דקות מפארדיס הוא סרט דרמה קומית טלוויזיוני נשנת 2002 בבימויו של דני סירקין, עם אפרת בוימוולד והישאם סלימאן בתפקידים הראשיים. התסריט שנכתב על ידי מיכל קופר-קרן עוסק ברצונה של בת טיפש עשרה, למרוד בהוריה הליברלים ללא הצלחה עד אשר היא מוצאת את הדבר הקיצוני ביותר שמזעזע אותם - להתאהב בבחור ערבי. הסרט מציג באופן קומי את היחס השברירי בין יהודים לערבים במדינת ישראל. הסרט שודר ב-HOT3. הוא זכה בפרס הראשון בפסטיבל הטלוויזיה בבאנף, קנדה. יולי גרוס (אפרת בוימוולד) היא נערה בת 17 שגרה בזכרון יעקב ביחד עם אמה אורה (נולי עומר) שהיא ד"ר לפסיכולוגיה, עם אביה דייוויד (שמואל וילוז'ני) שהוא מטפל בשיאצו, עם אחיה יניב (אורי אומנותי) שהוא חייל "מורעל" וחושד בכל ערבי שהוא מחבל, ועם סבא אליהו (לופו ברקוביץ) אביה של אורה, שהוא "תקוע" עדיין במלחמת העצמאות. אפרת סבורה שכל נערה בגילה חייבת להתמרד נגד הוריה. היא עושה פירסינג בלשון, מצטרפת לרוכב אופנוע במהירות עצומה ונעצרת על ידי המשטרה אבל כל זה לא עושה כל כל רושם על הורי ה"ליברלים". את משק הבית מנהלת העוזרת חילווה (סאמיה קזמוז) שגרה בכפר פארדיס הסמוך. היא מודיעה לאורה כי תיעדר שבועיים לרגל הכנות לחתונת בתם אמאל (סונה זואבי). אמיר (הישאם סלימאן) הוא בנה של חילווה והוא מגיע ללות את אמו. יולי מתבוננת בו ומיד ניצת רעיון מרדני במוחה - היא תצא עם אמיר אפילו בהתנגדותם של הוריה ובעיקר זו של יניב. אמיר הוא סטודנט לביולוגיה באוניברסיטה ויולי מבקשת ממנו עזרה בעבודת גמר. הוא לוקח אותה לכוורת שם הוא עורך ניסיונות בדבורים והקשר ביניהם מתהדק. יניב מגייס את מיקה (אפרת אביב) לעקוב אחריהם. הוא רואה שחברו של אמיר, אוסמה (ג'מיל ח'ורי) מעביר משהוא ממכוניתו לזו של אמיר ובטוח שעלה על מחבל. כולם באים לחתונה ומתקבלים בברכה על ידי עאדל (אדיב ג'השאן) ולפתע נשמעים פיצוצים ונראים זיקוקין די נור שהכין אמיר כהפתעה וזה היה המטען שהעביר לו אוסמה... הרומן עם אמיר נפסק לאחר שהוא טס להשתלמות בקוסטה ריקה. יולי מחפשת אפשרות נוספת למרד - יחסים עם העוזר החדש השחור והצעיר של המשפחה, דומיניק.... "שתי דקות מפארדיס", במסד הנתונים הקולנועיים IMDb (באנגלית) שתי דקות מפארדיס, באתר אישים. שתי דקות מפארדיס - חלק 1 שתי דקות מפארדיס - חלק 2